Telefonsamtalen mellom Trump og Raffensperger

Telefonsamtalen mellom Trump og Raffensperger var en times lang telefonkonferanse som fant sted den 2. januar 2021. Deltagerne i konferansen var USAs president Donald Trump på den ene siden og Secretary of state i Georgia Brad Raffensperger på den andre. Under samtalen prøvde Trump å presse Raffensperger til å forkaste valgresultatet i Georgia under presidentvalget i USA 2020 på bakgrunn i usanne anklager om valgfusk. Trump tapte dette valget mot Joe Biden, men nektet å akseptere utfallet. Istedet satte han i gang dusinvis av søksmål for å få valget underkjent; ingen av disse førte frem. Trump's telefonsamtale med Raffensperger ble først rapportert av The Washington Post og andre media dagen etter at den hadde funnet sted.

I de offentliggjorte samtalene, prøvde Trump å presse Raffensperger til å «finne frem stemmer», selv om han gjentatte ganger hadde fått forsikret at det ikke var noen feil med valget. Trump's gjentatte forsøk på å presse Raffensperger var både bønnfallende og truende. Under samtalen sa Trump: «Det som jeg ønsker å gjøre er dette. Jeg ønsker bare å finne 11 780 stemmer, som er en mer enn [de 11 779 stemmer som Biden fikk i overvekt] vi har, fordi vi vant staten.» Under samtalen antydet også Trump feilaktig at Raffensperger kunne ha begått en kriminell handling.

Jurister antydet 4. januar 2021 at Trump's adferd og krav krenket både delstatens lover og føderale lover. I februar 2021 begynte distriktsadvokaten Fani Willis i Fulton County en etterforskning av forholdene. Den 14. august 2023 ble Trump tiltalt for organisert kriminalitet av en storjury, sammen med 18 støttespillere og medsammensvorne.

Referanser

Presidentvalget i USA 2020
2021 i USA
Georgias historie (USA)
Politikk i Georgia (USA)
Donald Trump